Source: http://www.monitoruljuridic.ro/act/hot-r-re-nr-455-din-24-iunie-2015-pentru-completarea-art-1-din-hot-r-rea-guvernului-nr-392-2014-privind-aprobarea-elementelor-tehnice-i-modalitatea-de-stabilire-a-desp-gubirilor-pentru-169223.html
Timestamp: 2020-08-05 11:18:12+00:00

Document:
﻿ HOTĂRÂRE nr. 455 din 24 iunie 2015 pentru completarea art. 1 din Hotărârea Guvernului nr. 392/2014 privind aprobarea elementelor tehnice şi modalitatea de stabilire a despăgubirilor pentru persoanele fizice care au constituit depozite la Casa de Economii şi Consemnaţiuni C.E.C. - S.A. în vederea achiziţionării de autoturisme, precum şi pentru punerea în executare a hotărârilor judecătoreşti
Articolul 1 din Hotărârea Guvernului nr. 392/2014 privind aprobarea elementelor tehnice şi modalitatea de stabilire a despăgubirilor pentru persoanele fizice care au constituit depozite la Casa de Economii şi Consemnaţiuni C.E.C. - S.A. în vederea achiziţionării de autoturisme, precum şi pentru punerea în executare a hotărârilor judecătoreşti, publicată în Monitorul Oficial al României, Partea I, nr. 363 din 16 mai 2014, se completează după cum urmează:
"(2^1) Valoarea totală a despăgubirii prevăzută la alin. (2) se majorează cu suma de 43.602,53 lei, care reprezintă despăgubirea acordată pentru 2 deponenţi în urma hotărârilor judecătoreşti executorii."
2. La articolul 1, după alineatul (4) se introduce un nou alineat, alineatul (4^1), cu următorul cuprins:
"(4^1) Suma reprezentând despăgubirea prevăzută la alin. (2^1) este asigurată de Ministerul Finanţelor Publice printr-o emisiune de titluri de stat efectuată pe numele C.E.C. BANK - S.A. în data de 3 iulie 2015, de valoare nominală totală egală cu valoarea totală a despăgubirii. Titlurile de stat sunt nenegociabile, nepurtătoare de dobândă şi au scadenţa în data de 3 august 2015."
3. La articolul 1, după alineatul (5) se introduce un nou alineat, alineatul (5^1), cu următorul cuprins:
"(5^1) Valoarea nominală individuală a fiecărui titlu de stat este egală cu valoarea individuală a despăgubirii, stabilită prin hotărâri judecătoreşti executorii, pe numele fiecăruia dintre deponenţi."
4. La articolul 1, după alineatul (6) se introduce un nou alineat, alineatul (6^1), cu următorul cuprins:
"(6^1) La data scadenţei emisiunii de titluri de stat, prevăzută la alin. (4^1), Ministerul Finanţelor Publice procedează la răscumpărarea acestora, prin plata pe numele C.E.C. BANK - S.A. a sumei de 43.602,53 lei, reprezentând valoarea nominală individuală a titlurilor de stat emise."
Hotărârea Guvernului nr. 392/2014 privind aprobarea elementelor tehnice şi modalitatea de stabilire a despăgubirilor pentru persoanele fizice care au constituit depozite la Casa de Economii şi Consemnaţiuni C.E.C. - S.A. în vederea achiziţionării de autoturisme, precum şi pentru punerea în executare a hotărârilor judecătoreşti, publicată în Monitorul Oficial al României, Partea I, nr. 363 din 16 mai 2014, cu completările aduse prin prezenta hotărâre, se va republica în Monitorul Oficial al României, Partea I, dându-se textelor o nouă numerotare.
Tags: Monitorul Oficial, Acte Monitorul Oficial, Altele, Guvernul Romaniei, ﻿ HOTĂRÂRE nr. 455 din 24 iunie 2015

References: HOTĂRÂRE nr. 455

Articolul 1
 articolul 1
 articolul 1
 articolul 1
 HOTĂRÂRE nr. 455